Sirin bint Sham’un. Sirin bint Sham’un (arab. سيرين بنت شمعون) misrlik qibtiy nasroniy joriya bo‘lib, singlisi Moriya Qibtiyya bilan 628-yilda Misr hokimi Muqavqisdan payg‘ambar Muhammad alayhissalomga sovg‘a sifatida yuborilgan. Tarixchi Ibn Sa’dning yozishicha, ikkala opa-singil Arabistonga ketayotganlarida Misr hokimiga elchi sifatida yuborilgan Xotib ibn Abu Balta’aning tashviqi bilan Islomni qabul qilganlar. Sirin shoir Hasson ibn Sobitga turmushga chiqqan va ularning nikohidan Abdurahmon ibn Hasson dunyoga kelgan.